Čalendžerio gelmė
Čalendžerio gelmė – vandenyno gelmė Ramiajame vandenyne, pietinėje Marianų lovio dalyje. Ši gelmė yra giliausia vieta Žemėje, siekianti nuo 10 898 iki 10 916 m gylį. Čalendžerio gelmės dugnas yra 11 km ilgio ir 1,4 km pločio, su nestačiais šlaitais. Gelmė geografiškai yra Mikronezijos Federacinių Valstijų teritorijoje. Čalendžerio gelmės vardas buvo suteiktas nuo britų jūrų laivyno „HMS Challenger“ laivo, kurio 1872–1876 m. ekspedicijos įvykdė pirmus gelmių aprašymus. 2009 m. atliktas gylio matavimas naudojant „Simrad EM120“ įrangą parodė, jog gelmės gylis yra 10 971 metras su 22 m paklaida. Dar vienas gylio matavimas buvo įvykdytas 2010 m. Jis parodė, jog gylis yra 10 994 m su 40 m paklaida.